Упоредо са војном каријером, налазио се и на одређеним партијским дужностима. Био је најпре секретар Комитета КПЈ за Државни секретаријат за народну одбрану у три мандата, потом је 13 година био члан Опуномоћства ЦК СКЈ за ЈНА, а у једном мандату и члан Секретаријата. Био је делегат Општинске конференције СК Савског венца, делегат Градске конференције СК Београда, као и вишегодишњи члан Градске конференције за развој Савеза комуниста Београда. Био је делегат на Петом, Шестом, Седмом и Осмом конгресу СКЈ. Поред већег броја студија и текстова у часописима, објавио је и две посебне студије — "Старешина и примена прописа у Југословенској народној армији" и "Народна одбрана и Југословенска народна армија".